Tutta har hatt OL som sitt store mål i flere år, men etter en variabel sesong stiller hun ikke blant de største favorittene.
- Jeg er godt forberedt mentalt, og formen er fin, forsikrer 35-åringen, som har storkost seg som OL-deltager.
- Jeg har møtte mange jeg ellers ikke møter og forsøkt å hente inspirasjon, melder Tutta, som går ut 9.14 lokal tid onsdag (14.14 norsk tid). Tidlig start kan være en fordel på en bane hvor det har en tendens til å blåse opp utover ettermiddagen.
Sportssjef Jon Karlsen i NGF tror vind kan være en fordel for Norges håp.
- Hun er glad i ulike slag, og blir det mye vind, kan hun slå ballen med mye spinn. Spiller hun sin beste golf, er hun god nok til å henge med.